Per Koren Solvang

Per Koren Solvang (født 26. november 1962 i Rognan) er en norsk sosiolog og samfunnsforsker
Solvang er professor i rehabilitering ved Oslomet (siden 2005) der han er faglig ansvarlig for masterstudiet i rehabilitering og habilitering. Solvang er medlem av forskergruppen (Re)habilitering – individ, tjenester og samfunn. Han startet sin akademiske karriere ved Universitetet i Bergen, hvor han forsvarte avhandlingen Biografi, normalitet og samfunn: en studie av handikappedes veier til utdanning og arbeid i Skandinavia, for graden dr.polit i 1994. Solvang fortsatte å være tilknyttet Universitetet i Bergen - som forsker og førsteamanuensis frem til 2001, og som professor i sosiologi mellom 2001 og 2005. Våren 2005 var Solvang gjesteforsker ved University of California i Berkeley.
Solvangs forskningsbidrag befinner seg i krysningsfeltet velferdstjenester, funksjonshemming og identitet. Han har publisert bøker og artikler omhandlende konfliktlinjer i rehabiliteringsfeltet, fysioterapeuters profesjonelle arbeid, døves kamp for språklig og kulturell anerkjennelse, medikaliseringsdebatten rundt dysleksi og disability art.


== Bibliografi ==
Bøker (utvalg)2016 Reimagining the Human Service Relationship (redaktør sammen med Jaber Gubrium og Tone Alm Andreassen, Columbia University Press)
2012 Rehabilitering. Individuelle prosesser, fagutvikling og samordning av tjenester. (redaktør sammen med Åshild Slettebø, Gyldendal Akademisk)
2002 Annerledes. Uten variasjon, ingen sivilisasjon. (Ascehoug)Vitenskapelige artikler (utvalg)2018 Between art therapy and disability aesthetics: a sociological approach for understanding the intersection between art practice and disability discourse (i Disability and Society)
2017 The rehabilitation research matrix: producing knowledge at micro, meso, and macro levels (med Halvor Hanisch og Jan D. Reinhardt, i Disability and Rehabilitation)
2016 Professional roles in physiotherapy practice: educating for self-management, relational matching and coaching for everyday life (med Marit Fougner, i                                                                                                                                                                                                                                                                                                                                        Physiotherapy Theory and Practice)
2013 Accessibility and diversity - Deaf space in action (med Hilde Haualand i Scandinavian Journal of Disability Research)
2007 Developing and ambivalence perspective on medical labelling in education: case dyslexia (i International Studies in Sociology of Education)
2007 The amputee body desired: Beauty destabilized? Disability re-valued? (i Sexuality and Disability)
2003 The construction of independence in service relations (med Ingrid Helgøy og Bodil Ravneberg i Disability and Society)


== Eksterne lenker ==
(no) Publikasjoner av Per Koren Solvang i forskningsdokumentasjonssystemet CRIStin
(no) Publikasjoner av Per Koren Solvang i BIBSYS
Et kulturelt perspektiv på utviklingshemming
Når de som er annerledes gjør opprør
Hjemmeside OsloMet Arkivert 23. desember 2017 hos Wayback Machine.